“ครม.” ไฟเขียวงดเก็บค่า “มอเตอร์เวย์” วันหยุดยาว 25-28 ก.ค.นี้
“ครม.” ไฟเขียวงดเก็บค่า “มอเตอร์เวย์” วันหยุดยาว 25-28 ก.ค.นี้
“ครม.” ไฟเขียวงดเก็บค่า “มอเตอร์เวย์” วันหยุดยาว 25-28 ก.ค.นี้
14 ก.ค. 2563

นางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติอนุมัติหลักการร่างกฎกระทรวงยกเว้นค่าธรรมเนียมการใช้ยานยนต์บนทางหลวงพิเศษหมายเลข 7 ตอนกรุงเทพฯ-เมืองพัทยา และทางหลวงพิเศษหมายเลข 9 สายถนนวงแหวนรอบนอกกรุงเทพมหานคร (ถนนกาญจนาภิเษก) ตอนบางปะอิน-บางพลี และตอนพระประแดง-บางแค ช่วงพระประแดง-ต่างระดับบางขุนเทียน ตั้งแต่เวลา 00.01 น. ของวันที่ 24 ก.ค.63 จนถึงเวลา 24.00 น.ของวันที่ 29 ก.ค.63
ทั้งนี้ สืบเนื่องจากมติ ครม.เมื่อวันที่ 30 มิ.ย.63 กำหนดให้วันที่ 27 ก.ค.63 เป็นวันหยุดชดเชยช่วงเทศกาลสงกรานต์ที่ผ่านมา ส่งผลให้มีวันหยุดยาวต่อเนื่อง 4 วัน ตั้งแต่วันที่ 25-28 ก.ค.63 ซึ่งคาดว่าจะมีประชาชนเดินทางไปพักผ่อนและท่องเที่ยวในต่างจังหวัดเป็นจำนวนมาก ดังนั้นเพื่อเป็นการลดปัญหาจราจรแออัดบริเวณหน้าด่านเก็บเงิน เป็นการลดภาระค่าใช้จ่ายให้กับประชาชน และเป็นการส่งเสริมการท่องเที่ยวภายในประเทศ